Meškutės
Meškutės, lokiukai (Arctiidae) – drugių (Lepidoptera) šeima. Drugiai įvairaus dydžio, kresni, dažnai ryškių margų spalvų. Skraido ir dieną, ir naktį. Sparnai susiglaudžia ant nugaros stogeliu, apgaubdami ir šonus. Antenos trumpos, dažnai šukiškos. Smulkiųjų rūšių vikšrai su plaukuotomis karpelėmis, gyvena paprastai ant kerpių. Stambiųjų meškučių labai plaukuoti vikšrai aptinkami ant žolinių augalų. Žiemoja lėliukės storuose plaukais apveltuose kokonuose ant žemės.